eo it eo eo eo pt eo eo eo eo eo eo eo eo eo ru eo eo eo eo eo eo en ro lv en ru eo eo pl eo eo eo eo en eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo ar ca ckb hbs_lat de en es et fa fi fr he id it ja ko ne nl nb pl pt ro ru hbs_lat sv ta fy vi zh eo eo eo eo eo eo eo eo eo
El Vikipedio, la libera enciklopedio
Interreta Societo (angle Internet Society, ISOC) estas internacia profesia organizaĵo okupiĝanta pri evoluigo kaj disponebligo de Interreto. La organizaĵo nombras pli ol 20 mil individuajn membrojn kaj pli ol 100 organizaĵojn-membrojn en pli ol 180 landoj de la mondo. La Interreta Societo provizas organizan bazon por multaj aliaj konsilaj kaj esploraj grupoj okupiĝantaj pri evoluigo de Interreto, en tiu nombro IETF kaj IAB.
1 Taskoj de la organizaĵo
La tasko de la Interreta Societo estas kontribui al evoluigo de Interreto, ellaborado de novaj interretaj teknologioj kaj disponebligo de la reto mondskale. Oficiale ISOC estas neprofitcela eduka organizaĵo. Ĝi havas oficejojn en Virginio (Usono) kaj Ĝenevo (Svislando). ISOC oficiale posedas rajtojn je ĉiuj dokumentoj RFC kaj aplikas multajn fortostreĉojn por praktika enkonduko de la Normoj de Interreto priskribitaj en RFC. Oficiale la misio de ISOC sonas jene:
Propagando de nefermita disvolviĝo, evoluo de uzo de Interreto por la bono de ĉiuj loĝantoj de la Tero[1].
ПpoпaraHдa oTkpыToro paзBиTия, эBoлюции иcпoлbзoBaHия ИHTepHeTa Ha блaro Bcex жиTeлeй ЗeMли.
Sed Interreta Societo okupiĝas ne nur pri informa kaj eduka agado. ISOC okupiĝas ankaŭ pri financado kaj kunordigado de sociaj iniciatoj rilataj al Interreto. Ĝi sponsoras multajn aranĝojn tra la tuta mondo (plejparte en evolulandoj), celatajn je popularigo de Interreto kaj trejnado pri uzo de la reto por vastaj tavoloj de loĝantaro. La Interreta Societo okupiĝas ankaŭ pri kalkulado de reta statistiko kaj okazigas merkatikajn esplorojn.
ISOC ĉiujare okazigas konferencojn «Internacia Retumado» (angle International Networking, INET), kie reprezentantoj de la interreta komunumo pridiskutas demandojn de plua evoluigo kaj normigo de la tutmonda reto.
Konciza historio[redakti | redakti fonton]
La Interreta Societo estis fondita en 1992 por doni korporacian strukturon al organizaĵoj okupiĝantaj pri evoluigo de Interreto, tiaj kiel IETF. La temo estas, ke IETF kaj similaj organizaĵoj estis kaj restas sufiĉe malformalaj de la jura vidpunkto, sed ili bezonas financan subtenon kaj difinitan juran statuson. Ĝuste por tiuj celoj estis kreita la Interreta Societo.
En 2012 la Interreta Societo lanĉis Interretan Halon de Famo.
Vidu ankaŭ[redakti | redakti fonton]
Internacia Organizaĵo por Normigado
Referencoj[redakti | redakti fonton]
↑ ГoдoBoй oбзop Internet Society зa 2009 roд (ruse) (PDF). Internet Society (2009). Alirita 2014-06-16.
Eksteraj ligiloj[redakti | redakti fonton]
La oficiala retejo de la Interreta Societo (angle, france, ruse, hispane)
RFC 2031 (angle), priskribanta rilaton inter ISOC kaj IETF
Listo de organizaĵoj-membroj de ISOC (angle)
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 04:44, 29 jun. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj